
Në mbështetje të nenit 100 të Kushtetutës dhe të neneve 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave 

VENDOSI:

Miratimin e ndryshimit të marrëveshjes së financimit dhe projektit, ndërmjet Republikës së Shqipërisë, përfaqësuar nga Ministria e Financave, dhe Ndërmarrjes së Ujësjellës-Kanalizimeve, Korçë, si agjenci e zbatimit të projektit, dhe KfW Frankfurt am Main, për financimin e projektit “Kanalizimet e ujërave të zeza Korçë, III”, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

LEa/4 - Bashkëpunimi Financiar Gjerman me Shqipërinë
Përdorimi i fondeve të mbetura të projektit “Kanalizimet e ujërave të zeza, Korçë III” (BMZ-ID 2003 66 609) për shlyerje huash

I nderuar ministër Ahmetaj,
Projekti “Kanalizimet e ujërave të zeza, Korçë III” ka përfunduar në vitin 2012. Projekti është financuar nga një grant nga BMZ-ja, në shumën 5 milionë euro, nga të cilat 168,028.17 euro nuk janë përdorur dhe janë fonde të mbetura. Marrëveshja përkatëse e financimit dhe e projektit është nënshkruar më 3 maj 2005.
Është e qartë tashmë që për fazën tjetër “Kanalizimet e ujërave të zeza, Korçë IV” nuk janë të nevojshme fonde shtesë. Republika e Shqipërisë, e përfaqësuar nga Ministria e Financave, ka mundësinë për të përdorur fondet e mbetura për shlyerjen e një huaje të KfW-së, mundësisht në të njëjtin sektor.
Ju lutem, na informoni nëse do të zgjidhni përdorimin e fondeve të mbetura për shlyerjen e një huaje të KfW-së, duke nënshkruar më poshtë.
 Me respekt,

Dr. Kirk Mildner		Jan Kleinheisterkamp
Përgjegjës sektori			Menaxher i projektit

Lexuar dhe rënë dakord:

Tiranë, 30.12.2016

Nënshkrimi: ____________

Për dhe në emër të Republikës së Shqipërisë:

Emri: Arben Ahmetaj

Pozicioni: Ministër i Financave

